
RAPORT

asupra proiectului de Lege  privind accesul parlamentarilor

 la documentele privatizării



În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi  a fost sesizată spre dezbatere, în fond, cu proiectul de Lege  privind accesul parlamentarilor la documentele privatizării, trimis cu adresa nr. PL.X. 103 din 27 februarie 2006, înregistrat sub nr. 31/182  din 27 februarie 2006.

Senatul în calitate de primă Cameră sesizată, în şedinţa din 20 februarie  2006, a adoptat acest proiect de lege, ce provine  dintr-o propunere legislativă.

Camera Deputaţilor este Cameră decizională, potrivit prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat . 

 Guvernul, prin punctul său de vedere, transmis cu adresa nr.2484 din 13 octombrie 2005, nu susţine adoptarea acestei iniţiative legislative.

 Consiliul Legislativ  a avizat favorabil propunerea legislativă, conform avizului nr. 847/8.07.2005.

 Iniţiativa legislativă supusă dezbaterii are ca obiect de reglementare  accesul parlamentarilor la documentele privatizării. În acest sens, se propune ca Guvernul şi celelalte organe ale administraţiei publice să fie obligate să prezinte, în cadrul controlului parlamentar al activităţii lor, la solicitarea scrisă a preşedintelui Camerei Deputaţilor, Senatului sau al unei comisii parlamentare, în termen de 48 de ore, prin intermediul reprezentantului autorizat al autorităţii care deţine informaţii şi documente referitoare la privatizare, urmând ca aceste informaţii şi documente,  să se asigure  securitatea transportului, necopierea şi păstrarea secretului acestora.

În conformitate cu prevederile art. 61 din Regulamentul Camerei Deputaţilor, membrii comisiei  au examinat propunerea legislativă mai sus menţionată, în şedinţa din  8  martie 2006. La lucrările  comisiei a  participat, în calitate de invitat, din partea iniţiatorului, domnul senator Ovidiu Creţu. 


            La dezbaterea acestui proiect de lege, din totalul de 25 membri ai Comisiei juridice, de disciplină şi imunităţi au fost prezenţi la şedinţă 22 deputaţi.
                       În urma examinării şi a punctelor de vedere exprimate de către membri comisiei  şi de către invitat, s-a hotărât, cu majoritate de voturi, (2 voturi împotrivă) să supună spre dezbatere şi   adoptare plenului Camerei Deputaţilor proiectul de Lege  privind accesul parlamentarilor la documentele privatizării, cu amendamente admise, redate în Anexa nr.1. Amendamentele respinse sunt redate în Anexa nr.2. 



În raport de obiectul şi conţinutul său, proiectul de lege face parte din categoria legilor ordinare.

                                 PREŞEDINTE,                                                                   SECRETAR,
                                  Sergiu Andon                                                                    George Băeşu

Consilier
Dr. Corneliu Manda
Anexa nr.1
AMENDAMENTE  ADMISE:
	Nr. Crt.
	Text  Senat
	Text  propus de  comisie 
(autorul amendamentului)

	Motivare

	1.
	        Titlul Legii
         Lege privind  accesul  parlamentarilor la  documentele privatizării

	      Titlul  legii - nemodificat
	

	2.
	      Art.1. – (1) Guvernul României şi celelalte organe ale  administraţiei publice sunt obligate să prezinte documentele privatizării cerute de Camera  Deputaţilor, de Senat  sau de  comisiile parlamentare.

	       Art. 1. – (1) nemodificat.
	

	3.
	      (2) Prin documente de privatizare se înţeleg documentele  elaborate  cu ocazia derulării procedurilor de privatizare după  încheierea  procesului de privatizare, inclusiv cele ulterioare privatizării, în condiţiile  stabilite  prin contractele de privatizare.

	          ( 2) Prin documente de privatizare se  înţelege documentele elaborate cu ocazia derulării procedurilor de privatizare, inclusiv cele ulterioare privatizării, în condiţiile stabilite prin contractele de privatizare.

        Autor: deputat Dragoş Ujeniuc 
	      Pentru  rigoarea textului.

	4.
	       Art.2.–Solicitarea  documentelor se  face în scris de către preşedintele Camerei Deputaţilor,   al Senatului sau al  comisiei parlamentare,  după caz.
	           Art.2- Solicitarea documentelor se poate face în scris de către preşedintele Camerei Deputaţilor, al Senatului sau al comisiei parlamentare, după caz,  numai după semnarea contractului de privatizare. 
           Autori:  deputaţii Dragoş Ujeniuc şi  Bogdan Liviu  Ciucă.

	         Pentru  rigoare juridică.

	5.
	      Art.3. – (1) Transmiterea  documentaţiei se  face în termen de maximum 48 ore de la  solicitare, prin intermediul reprezentantului autorizat al  autorităţii care deţine documentele respective. Securitatea transportului la  şi de la Parlament  este în sarcina unităţii deţinătoare a documentaţiei.
    
	Art.3. – (1) Transmiterea  documentaţiei se  face în termen de maximum 5 zile de la primirea solicitării, prin intermediul reprezentantului autorizat al  autorităţii care deţine documentele respective. Securitatea transportului la  şi de la Parlament  este în sarcina unităţii deţinătoare a documentaţiei.

        Autor: domnul deputat Petru Călian.

	        Pentru  acordarea unui  timp  corespunzător în vederea realizării operaţiunilor de transmitere.

	
	      (2) Reprezentantul  autorizat prevăzut la  alin.(1) prezintă  documentele solicitate. Documentele se transmit în copii semnate, pentru  conformitate cu  originalul, de persoanele împuternicite.

        (3) Se interzice copierea integrală sau parţială a documentelor.
	      (2) Reprezentantul  autorizat prevăzut la  alin.(1) va transmite copiile documentelor solicitate,  semnate pentru  conformitate cu  originalul.

            Autori:  deputat Dragoş Ujeniuc şi Cornel Ştirbeţ.
        (3) Se interzice copierea, integral sau parţial, a documentelor de privatizare, de către solicitant.  

       Autor:  deputat Dragoş Ujeniuc

	       Pentru  rigoare  şi claritate.
       Pentru  ameliorarea redactării.
	

	6.
	         Art. 4- Parlamentarii care au luat cunoştinţă de informaţiile cuprinse în documentele prevăzute la art.1 au obligaţia să păstreze secretul acestora şi să le folosească exclusiv scopului pentru care au fost  solicitate.

  
	      Art. 4-  Deputaţii şi senatorii care au luat cunoştinţă de informaţiile cuprinse în documentele prevăzute la art.1 au obligaţia să le folosească exclusiv în scopul pentru care au fost solicitate.

Autori:  deputaţii Dragoş Dumitriu şi  Andras Levente Mate.

	      Pentru  acurateţea textului.


Anexa nr.2
AMENDAMENTE RESPINSE:

	Nr.

Crt.
	Text  adoptat de  Senat
	Amendamentul propus  şi  autorul  acestuia
	Motivare

1.Argumente pentru  susţinere

2.Argumente pentru respingere

	Cameră  Decizională

	1.
	         Art.3. – (1) Transmiterea  documentaţiei se  face în termen de maximum 48 ore de la  solicitare, prin intermediul reprezentantului autorizat al  autorităţii care deţine documentele respective. Securitatea transportului la  şi de la Parlament  este în sarcina unităţii deţinătoare a documentaţiei.


	          Art.3. – (1) Transmiterea  documentaţiei se  face în termen de maximum 10 zile de  la  solicitare, prin intermediul reprezentantului autorizat al  autorităţii care deţine documentele respective. Securitatea transportului la  şi de la Parlament  este în sarcina unităţii deţinătoare a documentaţiei.

       Autor : deputat  Gabriel Zamfir.

	1. Pentru  acordarea uni  interval de  timp mai lung în scopul  realizării operaţiunilor  de transmitere.
2. Amendamentul a fost respins ca urmare a  adoptării termenului de  5  zile.
	Camera Deputaţilor

	2.
	        Art. 3. . . . . . . . . . . . . . . . .   

        (3) Se interzice copierea integrală sau parţială a documentelor.
	       (3) – Se elimină.
        Autor: Dragoş  Dumitru.
	1. Se  consideră  că textul  nu este necesar.
2. S-a  menţinut textul iniţiatorului astfel cum a fost  amendat.
	Camera Deputaţilor

	3.
	        Art. 4- Parlamentarii care au luat cunoştinţă de informaţiile cuprinse în documentele prevăzute la art.1 au obligaţia să păstreze secretul acestora şi să le folosească exclusiv scopului pentru care au fost  solicitate.
	       Art. 4  – Se elimină.
        Autor: Gabriel Zamfir.
	1. Se  consideră  că textul  nu este necesar.

2. S-a  menţinut textul iniţiatorului astfel cum a fost  amendat.


	Camera Deputaţilor


                                  PREŞEDINTE,                                                                   SECRETAR,
                                  Sergiu Andon                                                                    George Băeşu

Consilier
Dr. Corneliu Manda

